armvectores/hy_wikipedia_2023 huggingface dataset:
Էջմիածնի Սուրբ Գրիգոր Լուսավորչի տպարան

Էջմիածնի Սուրբ Լուսավորչի տպարան, հայկական առաջին տպարանը։ Հիմնադրվել է 1771 թվականին՝ Սիմեոն կաթողիկոս Երևանցու ջանքերով`«Ս. Գրիգոր Լուսավորիչ» անվանումով։ Տպարանը հիմնադրվել է Մադրասում բնակվող ջուղայեցի Գրիգոր Միքայելյան-Չաքիկյանի հոգածությամբ։


== Պատմություն ==
Սիմեոն Երևանցին, տպարանին կից, 1776 թվականին հիմնել է նաև սեփական թղթի գործարան` նույն մարդու նյութական միջոցներով։ Հետագայում Էջմիածնի տպարանը ունեցել է նաև իր տառաձուլարանը։ Տպարանի գրաշարները, տպագրողները, սրբագրիչները Էջմիածնի միաբանության անդամներն են եղել։ Տպարանի աշխատանքներին իր նպաստն է բերել նաև պոլսեցի նշանավոր վարպետ Պողոս Արապյանը, ով որոշ ժամանակ մնացել է Էջմիածնում։ Տպարանի առաջին տեսուչ է նշանակվել Իսահակ Գեղամացին` տպարանի աշխատանքը կատարելագործելու համար։


== Տպագրված աշխատություններ ==
Այս տպարանում 1772 թվականին տպագրվել է Հայաստանում առաջին տպագիր գիրքը` Սիմեոն Երևանցու 180 էջից բաղկացած «Զբօսարան հոգևոր»-ը` անկանոն շարվածքով, բայց ընթեռնելի։
Այստեղ տպագրվել են Սիմեոն Երևանցու «Տաղարանը» (1773), «Տոնացույցը» (1774), «Պարտավճարը» (1779), Հովսեպոս Ֆլավիոսի «Գիրք պատմությանց յաղագս Հրէից ընդ Հռովմայեցիս և ավերման Երուսաղեմի և Տաճարին հնոյ» (1787) հայտնի աշխատությունը, որի թարգմանությունը լատիներենից կատարել էր Ստեփանոս Իլովացին դեռևս 1660 թվականին և այլ գրքեր։
Էջմիածնի տպարանը ավելի ծաղկել է 19-րդ դարի երկրորդ կեսերին և 20-րդ դարի առաջին տասնամյակներին։ Այս շրջանում տպագրվել են բազմաթիվ գրքեր, որոնց թվում Մխիթար Գոշի «Դատաստանագիրքը» (1880), Սիմեոն կաթողիկոսի «Ջամբռը» (1873), Մովսես Խորենացու, Ղազար Փարպեցու, Ագաթանգեղոսի պատմությունները, Մառի, Մանուկ Աբեղյանի, Հրաչյա Աճառյանի, Հակոբ Մանանդյանի ուսուննասիրությունները և այլն։
1867 թվականին մինչև 1910-ական թվականները այստեղ տպագրվել է «Արարատ» հայագիտական ամսագիրը։
Ներկա տպարանի հիմնարկեքը կատարվել է 1889 թվականին, իսկ կառույցն ավարտուն տեսք է ստացել 1889 թվականին։


== Տես նաևՏես նաև ==
Ոսկանյան տպարան


== Աղբյուրներ ==
http://greenstone.flib.sci.am/gsdl/collect/publishe/index/assoc/HASH015d.dir/S_GRIGOR%20LUSAVORICH.pdf


== Ծանոթագրություններ ==
Փոթորիկ Հարվի

Փոթորիկ Հարվին, ակտիվ արևադարձային ցիկլոն է , որն առաջացնում է անասելի ու աղետալի ջրհեղեղներ Տեխասի հարավ-արևելքում։ Այն եղել է ԱՄՆ-ում առաջին խոշոր փոթորիկը 2005 թվականից հետո, որը պատկանում է երրորդ կամ ավելի բարձր կատեգորիաներին։ Չորս օրվա մեջ շատ շրջաններ ստացել են ավելի քան մեկ մետր բարձրությամբ անձրև։ Հարվին գրանցված ամենախոնավ արևադարձային ցիկլոնն է Միացյալ Նահանգներում։ Ջրհեղեղի ընթացքում փրկվել են ավելի քան 13000 հոգի, տեղափոխվել են ավելի քան 30 000 մարդ և ջրի տակ են անցել հազարավոր տներ։
Հարվիի հետևանքով մահացել են առնվազն 38 հոգի, 1–ը Գայանայում և 37–ը ԱՄՆ–ում ։ Աղետալի գետային ջրհեղեղները շարունակվում են Մեծ Հյուսթոնի շրջանում։ ՖԵՄԱ–ի տնօրեն Բրոքը Լոնգն անվանել է Հարվիին Տեխասի պատմության մեջ գրանցված ամենասարսափելի աղետը և ակնկալում է, որ փոթորկի պատճառած վնասներից վերականգնվելու համար կպահանջվի շատ տարիներ։ Ըստ նախնական գնահատումների, տնտեսական վնասը տատանվում է $10 մլրդ-ից մինչև $160 մլրդ, ընդ որում, կորուստների մեծ մասը կրում են ապահովագրություն չունեցող տան տերեր։


=== Օդերևութաբանական պատմություն ===

Հարվին ութերորդ անվանված մրրիկն է, երրորդ փոթորիկը և առաջին խոշոր փոթորիկն է եղել 2017 թվականի Ատլանտյան փոթորիկների շրջանում։ Այն առաջացել է փոքր Անտիլյան կղզիների արևելքից եկած արևադարձային ալիքից և հասել է արևադարձային փոթորկի կարգավիճակի օգոստոսի 17–ին։ Փոթորիկն անցավ Հողմակողմ կղզիների վրայով հաջորդ օրը։ Հարվին, Կարիբյան ծով մտնելով, սկսեց թուլանալ չափավոր քամու շեղման պատճառով և վերածվեց արևադարձային ալիքի, երբ տեղակայված էր Կոլումբիայի հյուսիսում օգոստոսի 19–ի վաղ առավոտյան։ Փոթորկի մնացորդները վերահսկվում էին վերածնման համար, երբ այն շարունակում էր տեղաշարժվել հյուսիսարևմտյան ուղղությամբ Կարիբյանի և Յուկատան թերակղզու վրայով։ Հարվին վերածնվեց Կամպեչեյի ծովածոցում օգոստոսի 23–ին։ Հարվին օգոստոսի 24–ին սկսեց արագ ուժեղանալ և նորից հասավ արևադարձային մրրիկի կարգավիճակին և նույն օրն ավելի ուշ այն վերածվեց փոթորկի։ Երբ փոթորիկը շարժվում էի ընդհանուր առմամբ դեպի Հյուսիս-Արևմուտք, Հարվիի ակտիվացման փուլը դանդաղեց օգոստոսի 24-25–ի գիշերը, սակայն շուտով Հարվին շարունակեց ուժեղանալ և օգոստոսի 25–ի գիշերը դարձավ չորրորդ կատեգորիայի փոթորիկ։ Մի քանի ժամ անց, Հարվին փլուզվեց է մոտ Ռոկպորտ, Տեխասում, երբ այն հասել էր առավելագույն ուժգնության։


== Ծանոթագրություններ ==
Արփադարասի (վայր)

Արփադարասի, վայր ՀԽՍՀ Ազիզբեկովի շրջանում, Ջրաշեն գյուղից 1 կմ արևմուտք, որտեղ պահպանվել են Հայկական Հին բնակավայրի հետքեր։


== Ծանոթագրություններ ==
Վիլլա Բազիլիկա

Վիլլա Բազիլիկա  (իտալերեն՝ Villa Basilica), կոմունա Իտալիայի Տոսկանա մարզի Լուկայի գավառում։
Բնակչությունը կազմում է 1763 մարդ (2008 թվականի տվյալներով)։ Բնակչության խտությունը՝ 49 մարդ/կմ²։ Տարածքը՝ 36 կմ²։ Փոստային ինդեքս՝ 55019։ Հեռախոսային կոդ՝ 0572։
Բնակավայրի հովանավորն է Սուրբ Լավրենտիյը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0572 461611
Էլեկտրոնային հասցե։ info@comunevillabasilica.it
Գլխավոր կայք։ http://www.comunevillabasilica.it/ Archived 2012-10-26 at the Wayback Machine.


== Արտաքին հղումներ ==
http://www.comunevillabasilica.it/ Archived 2012-10-26 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (202801-202900)

Աստերոիդների ցանկ (202701-202800)  • Աստերոիդների ցանկ  • Աստերոիդների ցանկ (202901-203000)
 Աստերոիդների ցանկ (202701-202800)  • Աստերոիդների ցանկ  • Աստերոիդների ցանկ (202901-203000)
Սորբոլանո

Սորբոլանո (ֆր.՝ Sorbollano), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տալանո Սկոպամենե կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A285։


== Բնակչություն ==
Համայնքի բնակչությունը 2008 թվականին կազմում էր 80 մարդ։


== Տնտեսություն ==
2007 թվականի տվյալներով 42 աշխատունակ տարիքի մարդկանցից (15-64 տարեկան) 22-ը տնտեսապես ակտիվ էին, 20-ը անգործունակ (ակտիվության ցուցանիշը 52,4 %, 1999 թվականին եղել է՝ 61,8 %)։ 22 աշխատունակ բնակիչներից 18-ը աշխատում էին (10 տղամարդ և 8 կին), անաշխատանք էին 4-ը (2 տղամարդ և 2 կին)։ 20 անգործունակ մարդկանցից 2-ը աշակերտներ կամ ուսանողներ են, 14-ը թոշակառու, 4-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Պաշտոնական կայք Archived 2021-02-27 at the Wayback Machine. (ֆր.)
«Վիճակագրության ազգային ինստիտուտ՝ Սորբոլանո» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-11 
«Սորբոլանո» (ֆրանսերեն)։ cassini.ehess.fr։ Արխիվացված է օրիգինալից 2013-02-12-ին։ Վերցված է 2013-02-10
Վերխնյայա Բիկբերդա

Վերխնյայա Բիկբերդա (ռուս.՝ Верхняя Бикберда, բաշկիրերեն՝ Үрге Бикбирҙе), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 232 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յավրոզա (գետ)

Յավրոզա  (ռուս.՝ Явзора ), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Պինեգա գետի աջ ափին՝ 363 կմ հեռավորության վրա։ Գետի երկարությունը՝ 101 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300312103000036609
Հիդրոլոգիական ուսումնասիրությունների կոդը -  103002887
Ավազանի կոդը -  03.02.03.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեդեոլա

Մեդեոլա (լատ.՝ Medeola), պատկանում է շուշանազգիների ընտանիքին։


== Կենսաբանական նկարագիր ==
Մեդոլան (M.asparagoides Willd.) իր արմատների վրա կրում է փոքրիկ պալարիկների նման կոճղարմատներ, որոնք շատ նման են ծնեբեկ շպրենգերիի պալարիկներին։
Ցողունների երկարությունը հասնում է մի քանի մետրի։ Տերևները համեմատաբար ավելի խոշոր են, քան նշված ծնեբեկինը։ Արձակում են դուրեկան բուրմունք։


== Մշակում ==
Մեդեոլան բազմանում է սերմերով, կոճղարմատներով։ Ցանկը կատարվում է հունվար-փետրվար ամիսներին՝ ջերմատներում կավաթասերի մեջ։ Չնայած որ սերմերը շատ ամուր են, այնուամենայնիվ 20-25° ջերմության պայմաններում ծլում են 14-15 օրվա ընթացքում։
Ծլած բուսակները պետք է սկզբում նախասածիլել (մեկակական հատ) 5-6 սմ թաղարների մեջ, որից հետո տեղափոխել 10-11 սմ-ի մեջ, վերջում պետք է վերատնկել թաղարների մեջ հետևյալ հողախառնուրդում. տերևահող՝ 2 մաս, ճմահող՝ 1 մաս և ավազ ½ մաս։
Սենյակային պայմաններում ամառ ժամանակ բույսերը պետք է փոխադրել պատշգամբ, արևի անմիջական ճառագայթներից հեռու։ Ջուրը տրվում է առատ և օրը մի քանի անգամ։ Աշնանը տերևաթափից հետո բույսը պետք է թաղարներով տեղափոխել նկուղ և պահել ավազաշերտի մեջ 0+5° ջերմության պայմաններում։ Գարնանը բույսերը փոխադրելով բնակարան, պետք է վերատնկել նույն չափի թաղարների մեջ, տալով թարմ, նոր պատրաստած հող. այդ ժամանակ կատարվում է նաև կոճղարմատների բաժանում՝ վեգետատիվ բազմացում։


== Օգտագործում ==
Սենյակային պայմաններում օգտագործվում է որպես փաթատվող բույս։ Բույսերի երկար ցողունները նախօրոք կապված լարաններին փաթաթվելով (լուսամուտների կողեր և այլն) ստեղծում են կենդանի դրասանգներ (գիրլյանդ)։


== Պատկերասրահ ==

		
		
		
		


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան
Սթեյսի Դեշ

Սթեյսի Լորետա Դեշ (անգլ.՝ Stacey Lauretta Dash հունվարի 20, 1967(1967-01-20), Նյու Յորք, Նյու Յորք, ԱՄՆ), ամերիկացի դերասանուհի, բանաստեղծուհի և ֆոտոմոդել։


== Կենսագրություն ==
Սթեյսի Լորետա Դեշը ծնվել է 1967 թվականի հունվարի 20-ին Բրոնքսում (նահանգ Նյու Յորք, ԱՄՆ), գործարար Լինդի Դեշի ընտանիքում։ Սթեյսի եղբայրը դերասան Դերեն Դեշն է։


=== Անձնական կյանք ===
1984-1992 թվականներին հանդիպել է երաժիշտ Քրիստոֆեր Ուիլյամսի հետ։ Նախկին զույգն ունի որդի՝ Օսթին Ուիլյամսը (ծնվ․ 1991 թվականի հոկտեմբերի 20-ին)։
1999-2005 թվականներին Դեշն ամուսնացած է եղել գործարար Բրայան Լովելի հետ։ Նախկին զույգն ունի դուստր՝ Լոլա Լովելը (ծնվ․ 2003 թվականի մայիսի 10-ին)
2005-2006 թվականներին Դեշը ամուսնացած է եղել «Sports Logistics»-ի տնօրեն, գեներալ Ջեյմս Մեյբի հետ։
2007-2011 թվականներից ամուսնացած է եղել Էմանուել Հվերբոմի հետ։
2018 թվականի ապրիլի 6-ին Դեշն ամուսնացել է փաստաբան Ջեֆրի Մարտինի հետ, որի հետ նա ծանոթացել էր իրենց հարսանիքից 10 օր առաջ։ 2020 թվականի ապրիլի 30-ին Դեշը հայտարարել է իրենց բաժանման մասին։


== Կարիերա ==
1982 թվականին Սթեյսին առաջնելույթ է ունեցել կինոյում՝ «Ֆերելը ժողովրդի համար» ֆիլմում խաղալով Ջենզ Գրեյի դերը։ Ընդհանուր առմամբ Դեշը խաղացել է ավելի քան 40 ֆիլմերում և հեռուստասերիալներում։


== Ընտրված ֆիլմագրություն ==
Ֆիլմ․

1987 — Թշնամական տարածք / Enemy Territory — Թոնի Բրիգս
1988 — Տեղափոխում / Moving — Քեյսի Փեր
1992 — Գումար, գումար, դարձյալ գումար / Mo' Money — Ամբեր Էվանս
1994 — Վերածննդի մարդը / Renaissance Man — շարքային Միրանդա Մայերս
1995 — Անմիտը / Clueless — Դայոն Դևենպորտ
1997 — Սառցե սիրտը / Cold Around the Heart — Բեկ Ռոզենբերգ
2003 — Տեսքը վերևից ավելի լավն է  / View from the Top — Անժելա Սեյմոն
2007 — Ես երբեք քոնը չեմ լինի  / I Could Never Be Your Woman — Брианна
2008 —  Նորա գեղեցկության սրահ 2  / Nora’s Hair Salon 2: A Cut Above — Սիմոն
2008 — Երևակայական հարված  / Phantom Punch — Ջերալդին Լիսթոն
2016 — Շնաձկան փոթորիկ 4։ Զարթոնք / Sharknado: The 4th Awakens — Չիկագոյի քաղաքապետ Սանդրա Մենսֆիլդ,Հեռուստատեսություն․

1987 — Քոսբիի շոուն / The Cosby Show — Мишель (серия «Denise’s Friend»)
1988 — Սենտ-Էլսվեր / St. Elsewhere — Փենի Ֆրենքս (4 սերիա)
1994 — Արքայազնը Բևեռլի Հիլզից / The Fresh Prince of Bel-Air —  Միշել Մայքլ  (սերիա «When You Hit Upon a Star»)
1996—1999 — Անիմիտը / Clueless — Դայոն Դևենպորտ
2001 — C.S.I.: Հանցանքի վայրում / CSI: Crime Scene Investigation — Էմի Յանգ (սերիա «Slaves of Las Vegas»)
2005 — Դակ Դոջերս / Duck Dodgers — Պապրինկա Սոլո (հնչյունավորում) («Diamond Boogie/Corporate Pigfall» սերիա )
2008 — Ամերիկացի հայրիկը / American Dad! — Ջանեթ Լուիս (հնչյունավորում) (սերիա «Escape from Pearl Bailey»)
2009, 2011 — Խաղը / The Game — Կամաիլա Ռոուզ (5 սերիա)
2013 — Նախկինում / The Exes — Դանա (սերիա «Trading Places»)Տեսահոլովակներ:

1989 — Christopher Williams — «Talk to Myself»
1997 — MJG — «That Girl»
2000 — Carl Thomas — «Emotional»
2004 — Kanye West featuring Syleena Johnson — «All Falls Down»
2006 — Marques Houston — «Favorite Girl»
2010 — Rick Ross featuring Ne-Yo — «Super High»
2012 — Emcee N.I.C.E. featuring Stacey Dash and Blake Smith — «Life of The Party»


== Ծանոթագրություններ ==
359

359 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 359 թվականն է, 
IV դարի 59-րդ տարին։


== Դեպքեր ==
Շապուհ Բ-ն գալիս է Միջագետք և 73 օր տևած պաշարումից հետո վերցնում Ամիդը։


== Ծնունդներ ==


== Մահեր ==
Ջուլիա Սթայլզ

Ջուլիա Օ'Հարա Սթայլզ (անգլ.՝ Julia O'Hara Stiles, մարտի 28, 1981(1981-03-28), Նյու Յորք, Նյու Յորք), ամերիկացի դերասանուհի։
Դերասանական կարիերան սկսել է Նյու Յորքի թատրոններում՝ սկսելով փոքր դերերից և հասնելով մինչև առաջին պլանի դերակատարուհու՝ մարմնավորելով Վիլյամ Շեքսպիրի և Դևիդ Մեմետի պիեսների հերոսներին։
Սթայլզի մասնակցությամբ ֆիլմերը բազմաժանր են և բազմաթիվ անգամներ վայելել են կոմերցիոն և քննադատական հաջողություններ։
Սթայլզի մասնակցությամբ առավել հայտնի ֆիլմերից են «10 պատճառ քեզ ատելու» (1999), «Անծանոթների գործը» (2001), «Փրկի՛ր վերջին շանսը» (2001), «Օմեն» (2006), «Բորն» ֆիլմաշարը և այլն։ Խաղացել է նաև «Դեքստեր» հեռուստասերիալի հինգերորդ եթերաշրջանում, ինչի համար արժանացել է Էմմի մրցանակի և առաջադրվել Ոսկե գլոբուսի։
2006 թվականին կատարել է առաջին ռեժիսորական և սցենարիստական աշխատանքը «Ցնորքի մեջ» ֆիլմում։


== Ֆիլմագրություն ==


== Ծանոթագրություններ ==


== Արտաքին հղումներ ==
Ջուլիա Սթայզ - Էջը IMDb-ում
Ջուլիա Սթայլզի անձնական բլոգ Archived 2011-07-13 at the Wayback Machine.
Ստալետի

Ստալետի  (իտալերեն՝  Stalettì) կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 2264 մարդ, բնակչության խտությունը կազմում է 206 մարդ/կմ²։ Զբաղեցնում է 11 կմ² մակերես տարածք։
Փոստային ինդեքսն է՝ 88069 ։ Հեռախոսային կոդը՝ (+39) 00։


== Ժողովրդագրություն ==
Բնակչության աճը


== Ծանոթագրություններ ==
Հայկական կապույտ

Հայկական կապույտ, հայկական լազուր, Հայաստանում գործածված կապույտ ներկերի հավաքական անվանումը։ 

Հաճախ նույնացվել է թանկարժեք կապույտ ներկ լաջվարդին, որի հիմքը կազմել է կիսաթանկագին քարից՝ լաջվարդից Հայաստանում ստացվող փոշենման լեղակը։ Կիրառվել է գեղանկարչության, հատկապես մանրանկարչության մեջ, ինչպես և գործվածքներ ներկելու համար։ Պլինիոսը լաջվարդն անվանել է հայկական քար (lapis armenium)։ Գերադասվել է նաև սպիտակ երանգով քրիզոկոլան՝ պղնձի օքրան, որը փոշի վիճակում ոսկեգույն է, կապույտի զուգակցությամբ՝ կանաչ, իսկ մշակող նյութերի, մասնավորապես քացախի ազդեցությամբ դառնում է կապույտ։ Հիմնականում օգտագործվել է գործվածքներ ներկելու համար։ Արդյունահանվել է Ուրմիա լճի մոտ, արտահանվել՝ Իրաք, Սիրիա, Եգիպտոս։ Բացի հանքային ներկանյութերից Հայաստանում հայտնի էին բուսական լեղակները։ Հռչակված էր ինդիգոն, որը կոչվել է քաբուլյան ինդիգո (Հնդկաստանից Հայաստան և Եվրոպա տարվել է Քաբուլի վրայով)։ Ներկել են գործվածքներ, որոնք ստանում էին բաց, գեղեցիկ կապտականաչ գույն։ XIX դ. Շամախիի մոտ կային լեղակաբույսի՝ հայերին պատկանող տնկադաշտեր։ Կապույտ ներկեր են ստացել նաև սանդալենուց (ճանգան), լրջաբույսերից, գխտորից, հապալասից (կովկասյան) և այլ բույսերից։
Յունիոն շրջան (Կենտուկի)

Անվան այլ կիրառումների համար տե՛ս՝ Յունիոն շրջան (այլ կիրառումներ)Յունիոն շրջան (անգլ.՝ Union County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 894 կմ² է, բնակչությունը՝ 15.007 մարդ (2010 թ. տվյալներով)։ Շրջկենտրոնն է Մորգանֆիլդ բնակավայրը։ Կազմավորվել է 1811 թ.։
Աուտէկոլոգիա

Աուտէկոլոգիա (հին հունարեն՝ αὐτός - «ինքս»), էկոլոգիայի բաժին, որն ուսումնասիրում է օրգանիզմի փոխհարաբերությունը շրջակա միջավայրի հետ։ Ի տարբերություն դեմէկոլոգիայի և սինէկոլոգիայի, որոնք կենտրոնացած են շրջակա միջավայրի հետ պոպուլյացիաների և էկոհամակարգերի փոխհարաբերությունների ուսումնասիրման վրա, կազմված լինելով բազմաթիվ օրգանիզմներից, աուտոէկոլոգիան հետազոտում է անհատական օրգանիզմները ֆիզիոլոգիայի հետ սահմանագծում։ Հետևյալ տերմինը ներկայումս համարվում էր հնացած (Odum, 1959), իսկ բաժնի առարկան ենթադրվում էր անբաժանելի այդպիսի դեմէկոլոգիայում։ Դա կապված է այն բանի հետ, որ կենդանի օրգանիզմի կազմակերպման մակարդակը, որի միջոցով հնարավոր է ուսումնասիրել փոխազդեցությունը անշունչ միջավայրի հետ, համարում են որոշակի տեսակի օրգանիզմների պոպուլյացիա։


== Գրականություն ==
Odum, E. P. 1959. Fundamentals of ecology. W. B. Saunders Co., Philadelphia and London. 546 p.
Ամյուկի և Վարագի Էմիրություն

Ամյուկի և Վարագի Էմիրություն, արաբական իշխանություն (էմիրություն) Հայաստանում։ Գոյություն է ունեցել 9-11-րդ դարերին և մոտավորապես ընդգրկել է Վան քաղաքի շրջակայքն ու Վասպուրականի գավառը։ 10-11-րդ դարերին մտնում էր Վասպուրականի Արծրունիների Թագավորության մեջ և նրա կախյալ ֆեոդալական իշխանություններից մեկն էր։


== Ծանոթագրություններ ==
Ուրախ գերեզմանատուն

Ուրախ գերեզմանատուն (ռումիներեն՝ Cimitirul Vesel), գերեզմանատուն Ռումինիայի Մարամուրեշ կոմսության Սեպինցա գյուղում։ Հայտնի է իր վառ ու գույնզգույն շիրմաքարերով, որոնք զարդարված են նայիվ արվեստի ոճին բնորոշ ինքնատիպ նկարներով ու բանաստեղծական տողերով, որոնցում ներկայացված են թաղված մարդիկ կամ դրվագներ նրանց կյանքից։ Գերեզմանատունը դարձել է թանգարան բաց երկնքի տակ ու զբոսաշրջության ազգային կենտրոն։
Գերեզմանատան առանձնահատկությունն այն է, որ նրա ընդհանուր տեսքը հակասում է Եվրոպայում մահվան՝ որպես սգալի ու մռայլ երևույթի ըմբռնմանը։ Գերեզմանատան առաջացումը կապվում է գետո-դակերի մշակույթի հետ, ովքեր հավատում էին հոգու անմահությանը և նրան, որ մահը լի է ուրախությամբ ու ավելի լավ կյանքի ակնկալիքով։
2009 թվականից անցկացվում է «Երկար ճանապարհ դեպի Ուրախ գերեզմանատուն» փառատոնը։


== Հիմնադիր ==
Ոչ սովորական գերեզմանատան հիմնադրումը կապվում է Ստան Յոան Պետրաշի (ռումիներեն՝ Stan Ioan Pătraş) անվան հետ։ Նա տեղաբնակ էր, որ զբաղվում էր փայտի վրա փորագրությամբ։ 1960-ական թվականներին գերեզմանատանը հայտնվեցին ավելի քան 800 կաղնե խաչեր, որ պատրաստվել էին Ստան Յոնա Պետրաշի կողմից։ Նրա շիրմաքարին գրված է.
Իմ ողջ կյանքի ընթացքումԵս ոչ ոքի դեմ չարութուն չեմ գործել...


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Լուսանկարներ ու էպիտաֆիաներ (ռումիներեն) Archived 2016-04-03 at the Wayback Machine.
Լուսանկարներ
Brandon's Photos of the Merry Cemetery Archived 2013-01-24 at Archive.is
The House of the Rising Sun

«The House of the Rising Sun», ամերիկյան ժողովրդական երգ, բալլադ, երբեմն նաև կոչվում է «Ծագող արևի բլյուզը»։ Երգի իրադարձությունները տեղի են ունենում Նոր Օռլեանում։ The Animals բրիտանական խմբի կատարմամբ՝ այս երգը զբաղեցնում էր ԱՄՆ-ի հիթ-շքերթների առաջին հորիզոնականները, ինչպես նաև Մեծ Բրիտանիայում 1964 թվականին։ The Animals խմբի տարբերակը ներառվել է Rolling Stone ամբսագրի կողմից հրապարակված բոլոր ժամանակների 500 լավագույն երգերի ցանկում։


== Սկզբնական և ավելի ուշ ստեղծված տարբերակներ ==
Գոյություն ունեն երգի բազմաթիվ տեսակներ, որտեղ փոփոխվում է սցենարը։ Բոլոր տարբերակներում հերոսը պատմում է այն մասին, թե ինչպես է ոչնչանում իր կյանքը ծագող արևի տանը և զգուշանում է այդպիսի ճակատագրից։ Տարբեր տարբերակներում հերոսը աղջիկ է կամ տղա։ Ծագող արևի տուն ասելով որոշ մարդիկ հասկանում են հասարակական տուն, մյուսները՝ բանտ, ոմանք՝ պանդոկ։ Հայտնի չէ նաև, թե արդյոք իրական թե երևակայական շինության մասին է խոսքը։ 19-րդ դարի տարբեր ժամանակահատվածներում քաղաքում երկու շինություններ են եղել տարբեր անուններով, սակայն երկուսի մասին էլ չկա տեղեկություն։ Դրանցից ոչ մեկը չի պահպանվել։
Հայտնի ֆոլկլյորիստ և բլյուզի հավաքող Ալան Լոմակսը 1941 թվականին գրել է Փառք այդ երգին, որ գրվել է Կոնտուկիի երկու բնակիչների՝ Ջորջ Թըրների և Բերտ Մարտինի կողմից։ Կան և երգի ծագման այլ տարբերակներ։ Առաջին գրությունը եղել է 1934 թվականին։ Երգը կատարել են 1930-1940-ական թվականների շատ բլյուզմեններ։


== The Animals խմբի տարբերակը ==
Ամենահայտնին The Animals խմբի կատարումն է, չնայած նրանցից 2 տարի առաջ երգը կատարել է Բոբ Դիլանը (1962)։ The Animals խումբը օգտվել հենց Բոբ Դիլանի տարբերակից։
«No Direction Home» ֆիլմում Վան Ռոնկը նաև մանրամասնորեն պատմում է երգի վերաբերյալ հակամարտությունների մասին։


== Արտաքին հղումներ ==
Երգի բոլոր հնարավոր տարբերակների հավաքածու Archived 2018-04-15 at the Wayback Machine.(անգլ.)
Փաստեր երգի մասին(անգլ.)
Երգի պատմությունը Archived 2018-04-08 at the Wayback Machine.(անգլ.)
Գլուշկովո (գյուղ, Շումյաչինսկի շրջան)

Անվան այլ կիրառումների համար տե՛ս՝ ԳլուշկովոԳլուշկովո (ռուս.՝ Глушково), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Բոժինով

Ալեքսանդր Բոժինով (բուլղար․՝ Александър Божинов, փետրվարի 24, 1878(1878-02-24), Սվիշտով, Օսմանյան կայսրություն - սեպտեմբերի 30, 1968(1968-09-30), Սոֆիա, Բուլղարիայի Ժողովրդական Հանրապետություն), բուլղարացի նկարիչ, հրապարակախոս, գրող և ծաղրանկարիչ։


== Կենսագրություն ==
Ալեքսանդր Բոժինովը ծնվել է 1878 թվականի փետրվարի 24-ին Սվիշտովում, Բուլղարիա։ Սոֆիայում ավարտել է տարրական դպրոցը, իսկ հետո սովորել է Մյունխենում, Գերմանիա։ Որոշ ժամանակ խմբագրել է «Българан» բուլղարական կատակերգական թերթը։ Ծաղրանկարներ է հրապարակել «Вечерней почта»-ում և «Камбана»-ում։ 1929 թվականին ընտրվել է Բուլղարիայի գիտությունների ակադեմիայի անդամ-թղթակից, իսկ 1939 թվականին՝ լիիրավ անդամ։ Եղել է Մակեդոնիայի գիտա-հետազոտական ինստիուտի անդամ։

Բոժինովը Բուլղարիայում որպես արվեստ ծաղրանկարի հիմնադիրն է։ Նրա ծաղրանկարները տարբերվում են զանազան թեմաներով և սրամիտ տեքստով։ Նրա ծաղրանկարներից ամենահայտնիներից մեկը ուղղված է Ֆերդինանդ I-ի կարգի դեմ։ Բոժինովի մուլտֆիլմերի կերպարներ Պիժոն և Պենդոն դարձել են ժողովրդական բանահյուսության հերոսներ։
1944 թվականի սեպտեմբերի 9-ին նրա ստեղծագործությունների առարկան զգալի փոփոխության է ենթարկվել։ Բոժինովի հիմնական առարկան դարձել է երկրի պաշտպանությունը։ Գրել է բանաստեղծություններ և ֆելիետոններ։
Ալեքսանդր Բոժինովը մահացել է 1968 թվականի սեպտեմբերի 30-ին Սոֆիայում՝ 90 տարեկան հասակում։


== Ծանոթագրություններ ==


== Աղբյուրներ ==
Картины на Александър Божинов, Галерия „Виктория“
Македония в карикатуры, С., 1930, с.48.
Вот и за Александър Божинов в Националния каталог на академичните библиотеки в страната НАБИС
Александър Божинов при честването на 25-годишния творчески юбилей на Константин Щъркелов
Boshinow, Alexandyr Nikolow. In: Taschenlexikon Bulgarien, Bibliographisches Institut Leipzig 1983, Seite 34.
Карчев, Петър. През прозореца на едно полустолетие (1900 – 1950), Изток-Запад, София, 2004, стр. 202. ISBN 954321056X
Ավարայր (դաշտ)

Անվան այլ կիրառումների համար տե՛ս՝ Ավարայր (այլ կիրառումներ)Ավարայր, դաշտ Հայկական լեռնաշխարհում, Մեծ Հայքի Վասպուրական աշխարհի Արտազ գավառում։


== Ծանոթագրություններ ==
Ուֆուք Բայրաքթար

Ուֆուք Բայրաքթար (թուրքերեն՝ Ufuk Bayraktar, սեպտեմբերի 12, 1981(1981-09-12), Ստամբուլ, Թուրքիա), թատրոնի և հեռուստատեսության թուրք դերասան։


== Կենսագրություն ==
Գյուրսոյ քոլեջն ավարտելուց հետո՝ Ուֆուքը որոշել է չընդունվել համալսարան և սկսել աշխատել Ստամբուլի Ջիհանգիր թաղամասի Firuzağa Kahvesi սրճարանում։ Վերջինս  պատկանում էր դերասանի հորը։ Նրա դերասանական տաղանդն առաջին անգամ նկատել է ռեժիսոր Զեքի Դեմիրքուբուզը։ Բայրաքթարը նկարահանվել է ռեժիսորի «Սպասասրահ» և «Ճակատագիր» ֆիլմերում։ Հետագայում նկարահանվել է Նուրի Բիլգե Ջեյլանի «Տարվա եղանակներ», Սեմիհ Քափլանօղլուի «Ձու», Ջեմալ Շանի «Ալիի 8-րդ օրը» և Ֆեո Ալադաղի «Երբ մենք հեռանում ենք» ֆիլմերում։
ATV հեռուստաընկերությամբ հեռարձակված Էզել հեռուստասերիալում մարմնավորել է Ռամիզ Դայըի երիտասարդ տարիները կերպարը։ Հեռուստասերիալում Դայըի դերը մարմնավորել է Թունջել Քուրթիզը։ Իր հեղինակային Միլաթ ֆիլմում նրա խաղընկերը եղել է երիտասարդ դերասանուհի Հիրա Մերթ Յուջեն։
Ամուսնացած է Մերվե Բայրաքթարի հետ և ունի մեկ որդի, որին զույգը անվանել է Էֆե Ջեվահիր։


== Ֆիլմագրություն ==


== Ծանոթագրություններ ==
Հրաչյա Գալստյան

Վիքիպեդիայում կան հոդվածներ  Գալստյան ազգանունով այլ մարդկանց մասին:Հրաչյա Ցոլակի Գալստյան (մարտի 10, 1948(1948-03-10), Երևան, Հայկական ԽՍՀ, ԽՍՀՄ - հուլիսի 23, 2016(2016-07-23), Երևան, Հայաստան), հայ քանդակագործ, նկարիչ, խեցեգործ։


== Կենսագրություն ==
Հրաչյա Գալստյանը ծնվել է 1948 թվականի մարտի 10-ին, Երևանում։ 1968 թվականին ավարտել է Երևանի գեղարվեստի ուսումնարանը, 1973 թվականին՝ Երևանի գեղարվեստա-թատերական ինստիտուտը։ Դասավանդել է Աշտարակ քաղաքում, այունհետև՝ Երևանի գեղարվեստի ուսումնարանում, 1998 թվականից՝ Երևանի գեղարվեստի պետական ակադեմիայում։ Մասնակցել է Արցախյան ազատամարտին։


== Ցուցահանդեսներ ==
1979 թվականին Ռիգայում ունեցել է անհատական ցուցահանդես։ 2017 թվականին Հայաստանի նկարիչների միությունում բացվել է ցուցահանդես Հրաչյա Գալստյանի հիշատակին նվիրված ցուցահադնես, որի շրջանակներում կայացել է Հրաչյա Գալստյանի «Հայրենականչ» գրքի շնորհանդեսը։


== Ստեղծագործություններ ==

«Կանայք», թեմատիկ շարք, թրծակավ, 1991 թվականից
«Պատմիչներ», թեմատիկ շարք, թրծակավ, 1998 թվականից
«Երաժիշտներ», թեմատիկ շարք, թրծակավ, 1998 թվականից
«Աղամաններ», ազգային-դիցաբանական մոտիվներով շարք (հրակավ, Երևանի աղի կոմբինատ)
«Մատաղ», աղե քանդակ, 2002
«Երգ աղի մասին», աղե քանդակ, 2004
Հին Էրիվան ռեստորանը ներքին և արտաքին ձևավորումներ
«Կժով կինը» դեկորատիվ քանդակ (2003, Հին Էրիվան ռեստորանի դիմաց)Համահեղինակ է Ապարան քաղաքի Տիգրան Պետրոսյանի անվան հրապարակում տեղադրված Տիգրան Պետրոսյանի հուշարձանի։


== Ծանոթագրություններ ==


== Արտաքին հղումներ ==
Ոչ թե տխրության, այլ արվեստի ցուցադրության օր
Սան Լորենսուի գավառ

Սան Լորենսուի գավառ (պորտ.՝ Microrregião de São Lourenço), գավառ Բրազիլիայում, մտնում է Մինաս Ժերայս նահանգի մեջ։ Մտնում է Հարավ-հարավարևմուտք նահանգի Մինաս Ժերայս մարզի մեջ։ Բնակչությունը կազմում է 213 717 մարդ 2006 թվականի տվյալով։ Զբաղեցված տարածքը 3831,155 կմ²։ Բնակչության խտությունը 55,8 մարդ/կմ²։


== Վիճակագրություն ==
Համախառն ներքին արտադրանքը կազմել է 1 002 335 233,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4 877,63 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,784


== Գավառի կազմ ==
Գավառի կազմի մեջ են մտնում հետևյալ համայնքները.

Ալագոա
Կամբուկիրա
Լամբարի
Իտամոնտի
Կաշամբու
Մոցարելա

Մոցարելա (իտալերեն՝ mozzarella, mozzare - կտրել, կտրատել), իտալական ավանդական պանրի տեսակ։ Հատկապես գործածական է պիցցաների պատրաստման մեջ։ Փոքրիկ կտորներն ավելացնում են աղցանների մեջ։


== Պատրաստումը ==
Մոցարելա պատրաստելու համար կովի պաստերիզացված պանրային մակարդվածքը ենթարկում են հալեցման, որից հետո կաղապարում են տարբեր չափի կլոր կամ ձվաձև պանիրներ։ Թաց, փայլուն, ձյունաճերմակ պանիրները՝ աղաջրի հետ միացին, տեղավորում են պոլիմերային թաղանթի կամ պլաստիկից պատրաստված տարայի մեջ։ Պիցցաների համար նախատեսված մոցարելաները պատրաստում են աղյուսաձև կտորներով, և փաթեթավորում թաղանթով։ Պանրի կտրվածքի տեքստուրան պետք է լինի միասեռ, ոչ ռետինանման, գերխոնավ։ Այս տեսակի պանիրն ունի նուրբ համ և բուրմունք։ Մոցարելան թարմ պանիր է, ուստի այն անհրաժեշտ է օգտագործել պատրաստելուց հետո մի քանի օրվա ընթացքում։


== Բաղադրությունը ==


== Գրականություն ==
Արաքսյանց, Անդրեյ (2007). «Հայկական պանրի գույները»


== Արտաքին հղումներ ==
Բաղադրությունը, պատրաստման բաղադրատոմսեր, հաճախակի տրվող հարցեր և այլն Archived 2010-03-16 at the Wayback Machine.
Ինչպես պատրաստել բոկոնչինի Archived 2010-03-14 at the Wayback Machine.
Տեսանյութ Մոցարելա պանրի արտադրությունը
«Mozzarella di Bufala Campana» առևտրային կազմակերպությունը
Իտալական մոցարելա
Բաֆալո Մոցարելա Archived 2018-08-31 at the Wayback Machine.
Յակուբու Այեգբենի

Յակուբու Այեգբենի (անգլ.՝ Yakubu Aiyegbeni, նոյեմբերի 22, 1982(1982-11-22), Բենին Սիթի, Նիգերիա), նիգերիացի ֆուտբոլիստ, հարձակվող։


== Ակումբային կարիերա ==


=== Վաղ կարիերա ===
Յակուբուն ծնվել է Բենին Սիթի-ում, Էդո նահանգում։ Հզոր կենտրոնական հարձակվող, նա սկսել է իր կարիերան «Յունիս Բերգեր» ֆուտբոլային ակումբում։ Ավելի ուշ նա վարձակալվեց «Ժիլ Վիսենտե» ֆուտբոլային ակումբի կողմից։


== Ձեռքբերումները ==


=== Մակկաբի ===
Իզրայելի ֆուտբոլի առաջնություն


=== Պորտսմուտ ===
Չեմպիոնշիպ 2002/03-ի հաղթող


== Ակումբի վիճակագրություն ==
Տվյալները ըստ 2012 թվականի Մայիսի 5-ի։


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)
Դալիա Էլ Բեհերի

Դելիա Մահմուդ Քոթեբ Էլ Բեհերի (արաբ՝. داليا محمود قطب البحيري‎ հոկտեմբերի 15, 1970(1970-10-15), Տանտա, Եգիպտոս) - եգիպտացի դերասանուհի, որը 1990 թվականին հաղթել է «Միսս Եգիպտոս» գեղեցկության մրցույթում և այդ նույն տարում Լոս Անջելեսում անցկացված «Միսս տիեզերք» մրցույթում զբաղեցրել 27-րդ տեղը։


== Կենսագրություն ==
Էլ Բեհերին ավարտել է  Հելվան համալսարանը տուրիզմի և հյուրանոցային գործի բակալավրի որակավորումով և աշխատանքի է անցել որպես մոդել, միաժամանակ հանդես է եկել Եգիպտոսի արբանյակային հեռուստատեսության ժամանցային ծրագրերում։ Հանդիսատեսների կողմից նկատվել և դրվատանքի է արժանացել նրա դերասանական խաղը Ալի էլ Հագարի "Tegeesh neaeesh" երգի հոլովակում։ Որպես դերասանի նրա կայացմանը մեծապես նպաստել է նաև մոդելի դերում հանդես գալը։ Էլ Բեհերիի մասնակցությամբ առաջին կինոնկարներից մեկը Ադել Իմամի Al Safara fe Al Emara կինոկատակերգությունն էր, որտեղ նրա խաղընկերներն էին Հանի Ռամզին, Մուստաֆա Ամարը, Խալեդ Սալիմը և ճանաչված այլ կատակերգու դերասաններ ու երգիչներ։
Հեռուստատեսային իր հարցազրույցներից մեկի ժամանակ Էլ Բեհերին ասել է, որ կցանկանար կինոյում մարմնավորել հին Եգիպտոսի նշանավոր թագուհիներից մեկին՝ գեղեցկությամբ ու խելքով աչքի ընկած Նեֆերտիտիին։
2008 թվականին կինոդերասանուհին ամուսնացել է դերասան Ֆարիդ Շավքիի թոռան և կին պրոդյուսեր Նահեդ Ֆարիդ Շավքիի որդու՝ Ֆրեդ Մորսի հետ, ունեցել մի դուստր (առաջին ամուսնությունից ունեցած աղջիկը ութ ամսական հասակում մահացել էր հազվադեպ մի հիվանդության պատճառով)։
2010 թվականի նոյեմբերին էլ Բեհերին համաձայնություն է տվել դառնալու բարի կամքի դեսպան։


== Քաղաքական հայացքները ==
“Al Arabiya” ռադիոհեռուստատեսային ալիքի թղթակցի հետ ունեցած հեռախոսազրույցի ժամանակ Էլ Բեհերին իր ուրախությունն է արտահայտել Եգիպտոսի 2011 թվականի անարյուն հեղափոխության կապակցությամբ և աջակցություն հայտնել իր հայրենիքում հանուն մարդու հիմնարար ազատությունների, քաղաքական բարեփոխումների, հանուն հայրենի երկրի ու ժողովրդի պայծառ ապագայի կառուցման գործադրվող ջանքերին։ Նա 
միաժամանակ ընդգծել է, որ անվտանգության, ապահովության բացակայությունը, առողջ դատողության տեր մյուս մարդկանց նման, իրեն էլ է խիստ անհանգստացնում և իր երախտագիտությունն է հայտնել  այն երիտասարդ եգիպտացիներին, ովքեր փողացային պայքարի խառնակ օրերին միավորվել ու պաշտպան են կանգնել հանրային ունեցվածքին, մասնավորապես՝ թույլ չեն տվել, որ վնասվեն կամ թալանվեն թանգարանները, որոնց մեծարժեք ցուցանմուշները գայթակղել էին պղտոր ջրերում ձուկ որսալու սիրահարներին։


== Ֆիլմագրություն ==
2002	Mohami khulaa
2003	El Banat
2004	Sana oula nasb
2004	Kan yom hobak
2004	Kalbi younadiek
2005	Harim Karim
2005	Al Bahethat
2005	El-Sefara fi El-Omara
Ahlam Hakikiya
2006	Al Ghawas
2007	Juba


== Ծանոթագրություններ ==


== Արտաքին հղումներ ==
IMDb name|1492620
Dalia El  Behery on MSN Arabia Archived 2006-11-23 at the Wayback Machine.
Elghawas (film) website Archived 2006-10-30 at the Wayback Machine.
Ֆանյանո Օլոնա

Ֆանյանո Օլոնա (իտալերեն՝ Fagnano Olona), կոմունա Իտալիայում։ Գտնվում է Լոմբարդիա մարզում՝ Վարեզե գավառում։ Բնակչությունը կազմում է 10 739 մարդ, բնակչության խտությունը կազմում է 1302 մարդ/կմ²։ Զբաղեցնում է 8, 63 կմ² մակերես։ Փոստային ինդեքս՝ 21054, հեռախոսային կոդ՝ 0331։


== Ծանոթագրություններ ==


== Արտաքին հղումներ ==
http://www.fagnanoolona.org Archived 2020-10-21 at the Wayback Machine.
Մելովայա (գյուղ, Բալակլեյայի շրջան)

Մելովայա (ուկրաիներեն՝ Мілова), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1686 թվականին։
Չճշտված տվյալներով Մելովայա գյուղում բնակվում էր 1 269 մարդ։ Բնակավայրը զբաղեցնում է 2,75 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրի Օտրոկա

Տրի Օտրոկա (ռուս.՝ Три Отрока), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երևակ (հանդես)

«Երևակ», ուսումնական, բանասիրական և կրոնական կիսամսյա, ապա՝ ութօրյա հանդես։ Լույս է տեսել 1857-1862 թվականներին, 1864-1866 թվականներին, Կոստանդնուպոլսում։ Տնօրեն-խմբագիր՝ Հ․ Տերոյենց (Չամուռճյան)։ 
Արտահայտել է կղերա-ամիրայական վերնախավի հայացքները, պահպանողական դիրքերից պայքարել է ընդդեմ Միքայել Նալբանդյանի, Հարություն Սվաճյանի, Կարապետ Փանոսյանի, Գրիգոր Չիլինկիրյանի, Կարապետ Ութուճյանի։ «Հյուսիսափայլ», «Մեղու», «Ծաղիկ» ու «Մասիս» պարբերականների արծարծած «լուսավորության ու ազատության» գաղափարները համարել է ազգավնաս, կրոնն ու եկեղեցին՝ հայ ժողովրղի «առաջընթացի և ազգային միասնության միակ միջոցը»։
Մեծ տեղ է հատկացրել հայ առաքելական եկեղեցու դիրքերից գրված կրոնական հոդվածներին։ Նյութեր է տպագրել արվեստի պատմության, մատենագիտության, աշխարհագրության, բժշկության, պատմության վերաբերյալ։
Ժուրավնոե (գյուղ, Լիտինկայի շրջան)

Անվան այլ կիրառումների համար տե՛ս՝ ԺուրավնոեԺուրավնոե (ուկրաիներեն՝ Журавне), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1290 թվականին։
2001 թվականի տվյալներով Ժուրավնոե գյուղում բնակվում էր 1 340 մարդ։ Բնակավայրը զբաղեցնում է 0,31 կմ² տարածք։ Բնակչության խտությունը կազմում էր 4322,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլեն Արթուր

Էլեն Լյուիս Հյորնդոն Արթուր (օգոստոսի 30, 1837(1837-08-30), Culpeper, Վիրջինիա, ԱՄՆ - հունվարի 12, 1880(1880-01-12), Օլբանի, ԱՄՆ), ԱՄՆ նախագահ Չեսթեր Արթուրի կինը։


== Կենսագրություն ==
Էլեն Հյորնդոնը ծնվել է Կալպեպեր քաղաքում՝ ռազմածովային սպա Վիլյամ Լյուիս Հյորնդոնի ընտանիքում, ով հայտնի է դարձել 1857 թվականին, երբ փոթորիկի ժամանակ նա փրկել է «Կենտրոնական Ամերիկա» նավի անձնակազմին և ուղևորներին, ինչպես նաև Ֆրենսիս Էլիզաբեթ Հանսբորո Հյորնդոնինн։ Էլենը նաև ԱՄՆ-ի ռազմածովայի ուժերի կոմանդեր Մեթյու Ֆոնտեյն Մորիի զարհունի էր։


== Սիրավեպ և հարսանիք ==
Էլեն Հյորնդենը Չեսթեր Արթուրի հետ ծանոթացել է 1856 թվականին Նյու Յորքում՝ իր զարմիկ Դեբնի Հյորնդոնի միջոցով։ Կարճ սիրահետումից հետո Արթուրը Նյու Յորքի Սարատովա Սփրինգս հյուրանոցում առաջարկություն է արել նրան։
1859 թվականի հոկտեմբերի 25-ին Նյու Յորքի Կելվերի եպիսկոպոսական եկեղեցում տեղի ունեցավ Էլեն Հյորնդոնի և Չեսթեր Արթուրի հարսանիքը։ Հարսանիքը եղել է Էլենի հոր՝ Վիլյամ Լյուիսի ծննդյան օրը։
Ունենալով սոպրանո՝ Էլեն Արթուրը երգել է Նյու Յորքի Մենդելսոն-Գլի ակումբում։ Ամուսինների ամուր ամուսնությունը լարված էր Չեսթերի քաղաքական կյանքով և քաղաքացիական պատերազմով։ Այն ժամանակ, երբ ամուսինը Նյու Յորքի աշխարհազորում էր հակամարտության ժամանակ, Էլենը գաղտնի ցավակցել է Համադաշնությանը, որի կողմից կռվել են նրա հարազատներից շատերը։


== Երեխաներ ==
Չեսթեր Արթուրը և Էլեն Հյորնդոնը ունեցան երկու զավակ և դուստր՝

Վիլյամ Լյուիս Հյորնդոն Արթուր (1860-1863)
Չեսթեր Ալան Արթուր II (1864-1937)`1885 թվականին նա ավարտել է Փրինսթոնի համալսարանը և այնուհետև ընդունվել Կոլումբիայի իրավաբանական դպրոց։ Մահվան օրը նախագահ Արթուրը որդուն զգուշացրել է չզբաղվել քաղաքականությամբ։ 1900 թվականին ամուսնացավ Մայրա Թաունսենդի հետ։ 1927 թվականին զույգը բաժանվում է։ Ի վերջո, նա բնակություն է հաստատում Կոլորադո Սպրինգսում։ 1934 թվականին ամուսնացել է Ռովենա Գրեյվսի հետ, ով զբաղվում էր անշարժ գույքի և ապահովագրական գործերով։
Էլեն Հենսբորո Հյորնդոն Արթուր (1871—1915) - նա ամուսնացավ Չարլզ Պինկերտոնի հետ և բնակվեց Նյու Յորքում։


== Մահ ==
1880 թվականի հունվարին Էլեն Արթուրը, ով վատառողջ էր, համերգի ուղևորվելուց հետո մրսեց։ Նրա մոտ զարգացավ թոքաբորբը և երկու օր անց՝ 1880 թվականի հունվարի 12-ին, տիկին Արթուրը մահացավ։ Նրան թաղել են Նյու Յորքի Օլբանի նահանգում գտնվող ընտանեկան դամբարանում։
Նախագահի քույրը՝ Մերի Մաքելրոյը, ծառայել է որպես Առաջին տիկին և հոգ է տարել հանգուցյալի երեխաների մասին։


== Ծանոթագրություններ ==


== Արտաքին հղումներ ==
Эллен Артур на сайте Whitehouse.gov
Эллен Херндон Артур
President with 80 pairs of pants
Տեղագրական հանույթ

Տեղագրական հանույթ, տոպոգրաֆիական հանույթ, տարբեր մասշտաբի տեղագրական քարտեզներ և պլաններ կազմելու համար տեղանքի չափագրումների հանրագումարը՝ աերոտիեզերական տեղագրության կամ գետնային հանույթի եղանակներով։ ժամանակակից տեղագրությունն իրականացվում է ակնաչափական կամ բուսոլային, տախիոմետրիական, մենզուլային, աերոչուսանկարահանման (աերոհանույթ), կոմբինացված, ֆոտոթեոդոլիտային և տիեզերական եղանակներով։ 
Ակնաչափական հանույթը կիրառվում է, երբ անհրաժեշտ է տալ տեղանքի ընդհանուր, մոտավոր պատկերացումը։ Հանույթի ժամանակ տեղանքում հեռավորությունները որոշվում են ակնաչափական եղանակով կամ չափաժապավենով։ Հորիզոնական անկյունները չափվում են բուսոլի կամ դիտաքանոնի, իսկ կետերի միջև եղած հարաբերական բարձրությունները՝ բարոմետրերի օգնությամբ։ Ռելիեֆի գծագրումը քարտեզների կամ տեղագրական պլանների վրա կատարվում է միջարկման եղանակով և մոտավոր ճըշտությամբ։ Տախիոմետրիական հանույթն օգտագործում է տարբեր ճշտության (1"— 30") թեոդոլիտներ, հեռաչափական ձողաքանոններ և անկյունաչափական ձողեր։ Ստացված տվյալները գրանցվում են դաշտային մատյանի մեջ, և կազմվում է տեղանքի սխեման։ Մենզուչային հանույթն, իրականացվում է մենզուլային կոմպլեկտ գործիքի միջոցով, որի մեջ մտնում են ինքնաշխատ կիպրեգելը, պլանշետը (մենզուլան), եռոտանին և հեռաչափական ձողաքանոնները։ Տեղագրական հանույթի ժամանակ հաճախ օգտագործվում է համակցված եղանակը, երբ հանույթի այս կամ այն ձևը զուգակցվում է մեկ այլ ձևով։ Կապված տիեզերքի ուսումնասիրության ժամանակակից մեթոդների կատարելագործման հետ՝ աերոհանույթն աստիճանաբար փոխարինվում է տիեզերական հանույթով։ XX դարի սկզբներից մեծ տարածում է ստացել ֆոտոթեոդոլիտային հանույթը, որն իրականացվում է երկրի մակերևույթի վրա ֆոտոթեոդոլիտային կոմպլեկտի միջոցով։ Հանույթը կատարվում է նախօրոք ընտրած բազիսների կետերից, և ստացվում են համապատասխան ստերեոզույգեր (ֆոտոնեգատիվներ՝ 13— 18 սմ չափի)։ Դրանց հետագա լուսագրաչափական մշակումից ստացվում են տեղանքի պլանները կամ քարտեզները։
Հիդրոերկրաբանական հանույթ

Հիդրոերկրաբանական հանույթ, դաշտային հետազոտությունների համալիր, որ կատարվում է հիդրոերկրաբանական քարտեզների կազմման և տարածքի ընդհանուր հիդրոերկրաբանական պայմանների գնահատման նպատակով։ Հիդրոերկրաբանական հանույթի ընթացքում ուսումնասիրվում են ջրաբեր հորիզոնները կազմող ապարները, համալիրները և զոնաները, նրանց ծծանցման հատկանիշները, ստորերկրյա ջրերի ճնշման մեծությունը, տիպերը, որակը և ռեժիմը։ Բնութագրվում են հիմնական հիդրոերկրաբանական պարամետրերի արժեքները, գնահատվում երկրաբանական, գեոմորֆոլոգիական, հիդրոլոգիական, կլիմայական և այլ գործոններ, որոնք ազդում են ստորերկրյա ջրերի սնման և ձևավորման վրա։ Հիդրոերկրաբանական հանույթի խնդիրները փոխվում են՝ կախված նրա մասշտաբից և նպատակներից։ Փոքր մասշտաբի հիդրոերկրաբանական հանույթ (1։1000000—1։500000) կատարվում է հիդրոերկրաբանական տեսակետից թույլ ուսումնասիրված շրջաններում ակնարկային հիդրոերկրաբանական քարտեզներ կազմելու համար, ապարների ջրատարության և ստորերկրյա ջրերի որակի ընդհանուր գնահատման նպատակով։ Միջին մասշտաբի հիդրոերկրաբանական հանույթի (1։200000—1։100000) դեպքում կազմվում են պետական (ընդհանուր) հիդրոերկրաբանական քարտեզներ, ուսումնասիրվում ապարների ջրաբերությունը, ստորերկրյա ջրերի որակը և ռեժիմը, ստորերկրյա և մակերեսային ջրերի գործունեության հետ կապված երկրաբանական երևույթները։ Խոշոր մասշտաբի հիդրոերկրաբանական հանույթ (1։50000 և ավելի խոշոր) կատարվում է տեխնիկական և բանվորական նախագծման փուլերում հատուկ խնդիրների լուծման համար։ Խոշոր մասշտաբի ընթացքում հիդրոերկրաբանական հանույթում քարտեզագրվում են ջրատար հորիզոնները, զոնաները, շերտերը, ոսպնյակները։ Միջին և խոշոր մասշտաբի հանույթը զուգակցվում է հորատման աշխատանքներով, աղբյուրների դեբիտի չափումներով, ստորերկրյա ջրերի մակարդակի և քիմիական բաղադրության դիտարկումներով։ Կիրառվում են նաև երկրաֆիզիկական և աերոմեթոդներ։
Այրիսար (լեռնագագաթ)

Անվան այլ կիրառումների համար տե՛ս՝ Այրիսար (այլ կիրառումներ)Այրիսար, լեռնագագաթ Հայկական լեռնաշխարհում, Զանգեզուրի լեռնաշղթայի լեռնահամակարգի հյուսիս հատվածում։


== Ծանոթագրություններ ==
Ադաձեեբի (Խուլոյի շրջան)

Ադաձեեբի (վրաց.՝ ადაძეები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1940 մետր բարձրության վրա։ Շրջկենտրոն Խուլոյից 12 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 176 մարդ։


== Ծանոթագրություններ ==
Իստ-Ռեննելլ

Իստ-Ռեննելլ (անգլ.՝ East Rennell), օղակղզի Սողոմոնյան Կղզիների Ռեննելլ կղզու արևելյան հատվածում։ Ունի 15 x 86 կմ մակերես, աշխարհի ամենամեծ օղակղզին է։ Ընդգրկվել է Համաշխարհային ժառանգության օբյեկտների ցանկում։
Համաշխարհային ժառանգության այս օբյեկտը զբաղեցնում է 37․000 հա տարածք՝ Ռեննելլ կղզու 1/3 հարավային հատվածը և ներառում է նաև 3 ծովային մղոն շառավղով հարակից ջրային տարածքները։ Կղզու հիմնական բնական օբյեկտը Թեգանո լիճն է, որը նախկինում այս օղակղզու ծովածոցն էր։ Այն համարվում է Օվկիանիայի ամենամեծ ներքին ջրամբարը և զբաղեցնում է 15․500 հա տարածք։ Լճի ջուրն աղի է, իսկ նրա մեջ կրաքարային ժայռոտ կղզիներ կան։ Լճում բնակվում են մի շարք էնդեմիկ տեսակներ։ 2013 թվականին ՅՈՒՆԵՍԿՕ-ն այն ընդգրկել է Համաշխարհային ժառանգության վտանգված օբյեկտների ցանկում։ Կղզու գերակշիռ մասը մեծամասամբ ծածկված է խիտ անտառներով։


== Պատկերասրահ ==

		
		
		
		


== Ծանոթագրություններ ==
Սուուռռահու

Սուուռռահու, էստոնական փոքր անմարդաբնակ կղզի, զբաղեցնում է 0,1248 հա տարածք։ Ենթարկվում է Լյաենեմաա նահանգի Ռիդալա շրջանի Հաեսկա գյուղին և ընդգրկված է Մատսալու ազգային պարկի կազմում։


== Ծանոթագրություններ ==
Կզըլքիլիսա

Անվան այլ կիրառումների համար տե՛ս՝ Կզըլքիլիսա (այլ կիրառումներ)Կզըլքիլիսա, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Միխայիլ Գոնչարով

Վասիլի Գոնչարով (ռուս.՝ Михаил Дмитриевич Гончаров, նոյեմբերի 1, 1891(1891-11-01) - մարտի 6, 1945(1945-03-06), Լեհաստան), տանկային զորքերի գեներալ-մայոր, 2-րդ գվարդիական տանկային բանակի հրամանատարի տեղակալ։


== Կենսագրություն ==
Միխայիլ Դմիտրիևիչ Գոնչարովը ծնվել է 1891 թվականին։ Զինվորական ծառայությունը սկսել է ցարական բանակում, մասնակցել է Առաջին համաշխարհային պատերազմին։ Պորուչիկի աստիճանով եղել է վաշտի հրամանատար։ Հեղափոխությունից հետո, 1918 թվականին տեղափոխվել է ծառայության Բանվորա-գյուղացիական Կարմիր բանակում։ Բանակում ծառայել է ավելի քան քսան տարի։ 11 տարի Ուզբեկստանում պայքարել է բասմաչների դեմ։ 1932 թվականի հոկտեմբերի 15-ից եղել է 19-րդ Թուրքմենական հեծելազորային գնդի հրամանատար։ Որոշ ժամանակ անց փոխադրվել է Հեռավոր Արևելք, չինական սահման։
Հեռավորարևելյան ռազմական օկրուգում Միխայիլ Դմիտրիևիչը ձերբակալվել է զինվորականների խմբի խռովությանը մասնակցելու մեղադրանքով։ Գոնչարովի հետ միաժամանակ ձերբակալվել է օկրուգի գրեթե ամբողջ հրամանատարական կազմը։ Ազատազրկության մեջ անցկացրել է 1,5 տարի։ Պատերազմից առաջ արդարացվել է։ 1941 թվականի հուլիսի 24-ին ստացել է գեներալ-մայորի զինվորական կոչում։ 1941 թվականի օգոստոսի 25-ից մինչև 1941 թվականի դեկտեմբերի 4-ը եղել է Իրկուտսկ-Պինսկի գվարդիական դիվիզիայի հրամանատարը։
Վիրավորվելուց հետո տեղափոխվել է 1-ին Բելառուսական ռազմաճակատ։ 1944-1945 թվականներին  Մ. Դ. Գոնչարովը եղել է 2-րդ գվարդիական տանկային բանակի հրամանատարի տեղակալ։ Չնայած տարիքին (նա հիսունն անց էր) և բարձր կոչմանը, նա ակտիվ մասնակցություն է ունեցել ոչ միայն օպերացիայի պլանների մշակմանը, այլև անմիջական մարտական գործողություններին։ 1945 թվականի փետրվարի 3-ին Վարշավյան-Պոզնանյան հարձակողական օպերացիայի ընթացքում դրսևորած մարտական ծառայության համար տանկային զորքերի գեներալ-մայոր Գոնչարովը 2-րդ գվարդիական տանկային բանակի հրամանատար գեներալ Բոգդանովի կողմից ներկայացվել է Խորհրդային Միության հերոսի կոչման, սակայն պարգևատրվել է Կուտուզովի 1-ին աստիճանի շքանշանով։ 1945 թվականի մարտի 1-ին Արևմտյան Պոմերենիայի Ռեետց քաղաքի մոտ, (ներկայիս Լեհաստան) 12-րդ գվարդիական տանկային շարասյան Ինա գետի գետանցի ժամանակ ծանր վիրավորվել է և տեղափոխվել հոսպիտալ։ 1945 թվականի մարտի 7-ին ստացած վերքերից մահացել է։ Թաղված է Բրեստ քաղաքում։


== Պարգևներ ==
Լենինի երկու շքանշան (02.08.1941 թ., 21.02.1945 թ. - երկարամյա ծառայության համար)
Կարմիր Դրոշի  երկու շքանշան (03.08.1944 թ., 03.11.1944 թ. - երկարամյա ծառայության համար)
Կուտուզովի 1-ին աստիճանի շքանշան (06.04.1945 թ. հետմահու)
Սուվորովի 2-րդ աստիճանի շքանշան (13.09.1944 թ.)
«Բանվորա-Գյուղացիական Կարմիր բանակի 20- ամյակ» մեդալ


== Հիշատակ ==
Միխայիլ Դմիտրիևիչ Գոնչարովի անձնական իրերը (իր զորամասի զինվորների կողմից բերված հուղարկավորության արարողության իրերի հետ մեկտեղ, գնդակոծված շինելը և մյուս իրերը) պահվում են Սորոկի քաղաքի գավառագիտական թանգարանում  (Մոլդավիա)։


== Ծանոթագրություններ ==


== Արտաքին հղումներ ==
Букраба А. М. Гончаров — участник Великой Отечественной войны.
Пласков Г. Д. Под грохот канонады. — М.: Воениздат, 1969.
М.Д. Гончаров на сайте 2-й Гв. ТА Archived 2016-12-15 at the Wayback Machine.
Մալինովեց (գյուղ, Բորովիչսկի շրջան)

Մալինովեց (ռուս.՝ Малиновец), գյուղ Ռուսաստանի Նովգորոդի մարզի Բորովիչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրինդեքս (ընկերություն)

Գրինդեքս բաժնետիրական ընկերություն (հայտնի Grindex ապրանքանիշով), դեղագործական արտադրանքի արտադրությամբ զբաղվող լատվիական ընկերություն, որն ընդգրկված է Nasdaq Riga ֆոնդային բորսայում։ Ընկերությունը հիմնադրվել է 1991 թվականի հոկտեմբերի 17-ին և հանդիսանում է բաժնետիրական ընկերություն 1997 թվականի օգոստոսի 25-ից։
Գրինդեքսի հիմնական դեղերից մեկը մելդոնիումն է (meldonium), որը վաճառվում է միլդրոնեյթ (Mildronate) առևտրային անվան տակ։ Մելդոնիումն օգտագործվում է անգինայի և սրտամկանի ինֆարկտի բուժման ժամանակ կարնիտինի կենսասինթեզի արգելման ճանապարհով։
2017 թվականին Գրինդեքսն ուներ 132.4 մլն եվրո շրջանառություն ունի, 10.3 մլն եվրո եկամուտով։ Գրինդեքսն ուներ 1355 աշխատող, և հիմնական բաժնետերերն էին Կիրով Լիպմանը (33,29%) և Աննա Լիպմանեն (16,65%)։


== Ծանոթագրություններ ==


== Արտաքին հղումներ ==
Ընկերության վեբկայքը
Մոլոչկի (գյուղ, Չուդնևսկի շրջան)

Մոլոչկի (ուկրաիներեն՝ Молочки), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Մոլոչկի գյուղում բնակվում էր 642 մարդ։ Բնակավայրը զբաղեցնում է 3,06 կմ² տարածք։ Բնակչության խտությունը կազմում էր 209,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 592


== Դեպքեր ==
Եզեկիել մարգարեի գործունեության մեկնարկը (Պաղեստին)։


== Ծնունդներ ==


== Մահեր ==
Ուլկար (գյուղ, Իշիմբայսկի շրջան)

Ուլկար (ռուս.՝ Улькар, բաշկիրերեն՝ Улькар), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոստով (այլ կիրառումներ)

Ռոստով տեղանունը կարող է վերաբերել․

Դոնի Ռոստով - քաղաք Ռուսաստանի Դաշնությունում
Ռոստովի մարզ - մարզ Ռուսաստանի Դաշնությունում
Ռոստով - քաղաք Յարոսլավլի մարզում, Ռուսաստանի Դաշնությունում
Երկրների ցանկ ըստ գրագիտության մակարդակի

Սա երկրների ցանկն է՝ ըստ գրագիտության մակարդակի։ Տվյալները հիմնականում վերցված են Միավորված ազգերի Կրթության, գիտության և մշակույթի կազմակերպության Վիճակագրության ինստիտուտի 2015 թվականի գնահատականներից, որը հիմնված է 15 տարեկանից բարձր այն անձանց վրա, որոնք կարողանում են գրել և կարդալ։ Այլ աղբյուրների դեպքում կան համապատասխան նշումներ։ Տվյալները հիմնականում ստացվել են վերջին տասը տարվա ընթացքում արված հարցումների հիման վրա։
15 տարեկանից բարձ գրագիտության համաշխարհային մակարդակը 86.3% է։ Գրագետ է տղամարդկանց 90.0%, իսկ կանանց՝ 82.7%-ը։ Զարգացած երկրներում գրագիտության միջին մակարդակը 99.2% (2013) է, Օվկիանիայում՝ 71.3%, Հարավային և Արևմտյան Ասիայում՝ 70.2% (2015) իսկ Ենթասահարայում՝ 64.0% (2015): Գրագետ բնակչության երկու երրորդը կանայք են։


== ՄԱԿ-ի անդամ երկրների ցանկ ==


== Այլ երկրների և տարածքներ ==


== Նշումներ ==


== Ծանոթագրություններ ==


== Արտաքին հղումներ ==
World Bank -  Literacy rate, adult total (% of people ages 15 and above), for historical use.